1. ΠΡΟΕΔΡΙΚΟΝ ΔΙΑΤΑΓΜΑ της 25 Ιαν./20 Φεβρ. 1933 (ΦΕΚ Α΄ 44) Περί των καθηκόντων του Υπηρεσιακού Συμβουλίου του Πανεπιστημίου Αθηνών. Έχοντες υπ’ όψει τα άρθρ. 329, 330 και 333 του Νόμ. 5343 «περί οργανισμού του Πανεπιστημίου Αθηνών», προτάσει του Υπουργού της Παιδείας και Θρησκευμάτων και μετά γνώμην της Συγκλήτου του Πανεπιστημίου τούτου ως και την υπ’ αριθ. 883/1932 τοιαύτην του Συμβουλίου της Επικρατείας διατάσσομεν τάδε. Άρθρ.1.-Το Υπηρεσιακόν Συμβούλιον προς ενάσκησιν των εν άρθρ. 330 του Νόμ. 5343 καθηκόντων του απευθύνει έγγραφα προς οιανδήποτε αρχήν δύναται δε να ενεργή αυτό ή και διά τινος των μελών του πάσαν, κατά την κρίσιν αυτού, αναγκαίαν εξέτασιν, διοριζομένου υπό του Προέδρου εισηγητού ενός εκ των μελών επί εκάστης πειθαρχικής υποθέσεως. Άρθρ.2.-Πλείονα πειθαρχικά αδικήματα του αυτού υπαλλήλου διωκόμενα προ της επί τινος αυτών εκδόσεως οριστικής αποφάσεως συνεκδικάζονται. Άρθρ.3.-Ένεκα του αυτού πειθαρχικού αδικήματος μία πειθαρχική ποινή επιβάλλεται. Η επί τινι πειθαρχικώ αδικήματι καταγνωσθείσα πειθαρχική ποινή λογίζεται αφορώσα και εις παν έτερον πραχθέν υπό του υπαλλήλου προ της καταγνώσεως της ποινής, γνωστόν εκ της πειθαρχικής δικογραφίας, εκτός εάν εγένετο ρητή επιφύλαξις εν τη σχετική πράξει καταγνώσεως της ποινής. Πειθαρχικόν αδίκημα πραχθέν προ της επί ετέρω καταγνωσθείσης ποινής περιερχόμενον δε μετά ταύτην εις γνώσιν δύναται να τιμωρηθή τηρούμενον και των διατάξεων του άρθρ. 332 του Νόμ. 5343 εάν δικαιολογή ποινήν βαρυτέραν της επιβληθείσης. Άρθρ.4.-Το Υπηρεσιακόν Συμβούλιον του Πανεπιστημίου δικάζει: 1)Επί πειθαρχική αγωγή εγειρομένη υπό του Πρυτάνεως, του διευθυντού παραρτήματος ή του προϊσταμένου του διωκομένου υπαλλήλου ή παντός ετέρου και β)αυτεπαγγέλτως. Εν τη πρώτη περιπτώσει ο Πρύτανις ή ο διευθυντής Παραρτήματος ή προϊστάμενος του εγκαλουμένου υποχρεούται μετά της καταγγελίας ν’ αποστείλη και πάντα τα τυχόν υπάρχοντα στοιχεία τα χρησιμεύοντα προς βεβαίωσιν του πειθαρχικού παραπτώματος. Άρθρ.5.-Δια την κατά τας άνω διατάξεις άσκησιν της πειθαρχικής Εξουσίας του Υπηρεσιακού Συμβουλίου απαιτείται προηγουμένη κλήσις εις έγγραφον απολογίαν του εγκαλουμένου εκδιδομένη υπό του Προέδρου του Συμβουλίου ή του Εισηγητού. Η κλήσις εις απολογίαν καθορίζουσα λεπτομερώς το αποδιδόμενον πειθαρχικόν αδίκημα και τάσσουσα εύλογον προθεσμίαν προς απολογίαν ουχί βραχυτέραν δ’ εν πάση περιπτώσει των τριών ημερών επιδίδεται εις χείρας του διωκομένου ή εις την κατοικίαν αυτού δια δικαστικού κλητήρος κατά τας διατάξεις της Πολιτικής Δικονομίας, ή δια κλητήρος του Πανεπιστημίου συντασσομένου αποδεικτικού επιδόσεως. Η απολογία υποβάλλεται εγγράφως. Προφορική απολογία επιτρέπεται τη αιτήσει του υπαλλήλου, δικαιουμένου και του Υπηρεσιακού Συμβουλίου να απαιτήση την προφορικήν υποστήριξιν υπό του διωκομένου της εγγράφου απολογίας του. Η έγγραφος απολογία επιδίδεται επί αποδείξει εις τον Προέδρον του Συμβουλίου ή τον εκ των μελών του Συμβουλίου εισηγητήν της υποθέσεως. Ο καταγγελθείς υπάλληλος εν οιαδήποτε περιπτώσει και προ πάσης απολογίας δικαιούται να λαμβάνη γνώσιν της σχηματισθείσης δικογραφίας και να παρίσταται αυτοπροσώπως ή δια πληρεξουσίου κατά την συζήτησιν της κατ’ αυτού κατηγορίας. Άρθρ.6.-Η απόφασις του Υπηρεσιακού  Συμβουλίου εκδιδομένη πάντοτε εγγράφως περιλαμβάνει τον τόπον και χρόνον της εκδόσεως  την σύνθεσιν του δικάσαντος Συμβουλίου, το ονοματεπώνυμον και τον βαθμόν του διωκομένου, το πειθαρχικόν αδίκημα, την απολογίαν και την προφορικήν ταύτης υποστήριξιν και την μη υποβολήν απολογίας και την κλήσιν ή μη κλήσιν εις προφορικήν υποστήριξιν της απολογίας, το αιτιολογικόν της αποσπάσεως,  τον   τρόπον   του καταρτισμού   της Σελ. 187 635 Υπηρεσιακά Συμβούλια 31.Β.δ.1 πλειοψηφίας και την απαλλαγήν του εγκαλουμένου ή την επιβαλλομένην αυτώ ποινήν. Η πειθαρχική απόφασις του Υπηρεσιακού Συμβουλίου υπογράφεται υπό του Προέδρου και του Γραμματέως αυτού, κοινοποιείται δε εν αντιγράφω εις τον εγκαλούμενον, τον Πρύτανιν και τον προϊστάμενον του εγκαλουμένου καταχωρίζεται δ’ επιμελεία του γραμματέως του Συμβουλίου εις το οικείον μητρώον του προσωπικού του Πανεπιστημίου. Η απόφασις επιδίδεται ή δια δικαστικού κλητήρος ή κλητήρος του Πανεπιστημίου, συντασσομένου αποδεικτικού, εις χείρας ή την κατοικίαν του εγκαλουμένου, αγνοουμένης δε της διαμονής ή της κατοικίας, δημοσιεύεται εν περιλήψει εν τη Εφημερίδι της Κυβερνήσεως. Άρθρ.7.-Η εκτελεστή πειθαρχική απόφασις του Υπηρεσιακού Συμβουλίου εφ’ όσον μεν αποφαίνεται περί επιβολής κοινής επιπλήξεως ή προστίμου εκτελείται υπό του Προέδρου δια κοινοποιήσεως αυτής προς το Λογιστήριον και το Ταμείον του Πανεπιστημίου προς είσπραξιν εξόδων και τελών και του προστίμου εφ’ όσον δ’ αποφαίνεται περί προσωρινής ή οριστικής παύσεως ή υποβιβασμού εκτελείται δια του επί της Παιδείας και Θρησκευμάτων Υπουργού προκειμένου περί υπαλλήλων από του βαθμού του γραμματέως β΄ και άνω, υπό του Πρυτάνεως δε εφ’ όσον η απόφασις απευθύνεται κατά υπαλλήλων διοριζομένων υπ’ αυτού. Άρθρ.8.-Πάντα τα προς το Συμβούλιον απευθυνόμενα έγγραφα τ’ αφορώντα εις την πειθαρχικήν δίωξιν υπαλλήλων του Πανεπιστημίου παραλαμβάνει ο γραμματεύς του Συμβουλίου όστις αφού καταχωρήσει ταύτα εν τω προτοκόλλω του Συμβουλίου παραδίδει εις τον Πρόεδρον ή τον εκ των μελών του Συμβουλίου Εισηγητήν. Η εφ’ εκάστης υποθέσεως χρησιμοποιηθησομένη πειθαρχική δικογραφία μετά την εκδίκασιν παραδίδεται αμελλητί υπό του Γραμματέως του Συμβουλίου εις τον αρχειοφύλακα του Πανεπιστημίου όστις τηρεί ταύτας εν ιδιαιτέρω τμήματι του γενικού αρχείου. Εις τον αυτόν Υπουργόν της Παιδείας και Θρησκευμάτων ανατίθεμεν την δημοσίευσιν και εκτέλεσιν του παρόντος Δ/τος. Όσον αφορά το διοικητικόν και υπηρετικόν προσωπικόν του Πανεπιστημίου, το ανωτέρω Δ/μα ισχύει εφόσον δεν αντίκειται εις τον Δημοσιϋπαλληλ. Κώδικα και το Β.Δ. 23/24/31 Δεκ. 1955 περί εφαρμογής αυτού απί των υπαλλήλων Ν.Π.Δ.Δ. (τόμ. 2Α σελ. 290 και 345) Σελ. 188